  Майя Бывальцева Удмуртиын улӥсьёслэсь вазиськонъёссэс но гурт интывылъёсты азинтон радлыкез чакласа, 2020-тӥ арын элькунысь гуртъёсы 18 газопроводъёс кыскыны чакламын. Со сярысь улосвыл тӧролэн но кивалтэтлэн пресс-службазы ивортэ. Гурт ёросъёсын чагыр эстӥськон гумыосты кыскон уж берло куинь аръёс ӵоже шорлыдын кык поллы будӥз. Улосвылысь экономикаез азинтонын газификация туж бадӟым инты басьтэ. 2020-тӥ арын 400 иськем пала газ гумыос кыскыны чакламын. Трос нылпиё семьяос понна газификация нимысьтызы программая азьланьтӥськоз, соя котькуд ар Газпромлэн коньдонысьтыз 70 миллион манет котыр висъяське Александр Бречалов, Удмуртилэн тӧроезАли чагыр эстӥськон гумыос кысконъя 2021-2025 аръёслы программаез кылдытон мынэ ни. Та дыре Удмуртия 59 процентлы газифицировать каремын. 2019-тӥ арын 250 иськем газ гумыос лэсьтӥзы. Толсур пумын берпуметӥзэ чаклам объектэз йылпумъязы - Балезиноысь Оросгуртозь гумыез.  Тегъёс: Мерлык Ижкар чагырэстӥськон Удмуртия гурт АлександрБречалов 100ар  